Trelis/gawiki huggingface dataset:
Terry Cavanagh. Dearthóir físchluichí Éireannach is ea Terry Cavanagh a rugadh i dTigh Damhnata, Contae Mhuineacháin, agus atá lonnaithe i Londain Shasana anois. I ndiaidh staidéar a dhéanamh ar an matamaitic i gColáiste na Tríonóide, i mBaile Átha Cliath, chaith Cavanagh tamall ag obair mar anailísí rioscaí margaidh sular thug sé faoi fhorbairt fhíschluichí go lánaimseartha. Bíonn aeistéitic phrimitíbheach íostaigh ina chuid cluichí. Tá ciorradh is dhá dhosaen cluiche cruthaithe aige, ar a luaitear go háirithe "VVVVVV" agus "Super Hexagon". Ba chláraitheoir é ar "Alphaland", cluiche ardán de chuid Jonas Kyratzes.
Bolcán (miotaseolaíocht). Is é Bolcán (Laidin:"Volcānus", "Volchanus", "Volkanus") dia na tine, lena n-áirítear tine na bolcán, fásaigh, oibriú miotail agus obair cheárta i sean-reiligiún agus miotas na Róimhe. Is minic a léirítear é le casúr gabha. Ba é an Vulcanalia an fhéile bhliantúil a tionóladh 23 Lúnasa ina onóir. Is é a mhacasamhail Gréagach ná Héafaestas (Gréigis; φαιστος, "Hēphais"")., dia na tine agus na ngaibhneachtaí. I reiligiún na nÉatrúscach, samhlaítear é le Sethlans.
Baineann Bolcán leis an gcéim is ársa den reiligiún Rómhánach: taifeadann Varro, an scoláire agus scríbhneoir ársa Rómhánach, agus "Annales maximi" á lua aige, gur thiomnaigh an rí Titus Tatius altóirí do shraith déithe lena n-áirítear Bolcán.
Sanasaíocht.
Tá bunús an ainm doiléir agus ina ábhar conspóideach. D'áitigh traidisiún na Rómhánach go raibh sé bainteach le focail Laidineacha ceangailte le tintreach (fulgur, fulgere, fulmen), agus da réir sin go raibh sé bainteach le lasracha. Tacaíonn obair Walter William Skeat leis an tuiscint seo, agus tugann a fhoclóir sanasaíoch le fios go
gciallaíonn sé 'loinnir' (Béarla; 'lustre')..
Adhradh.
Bhí an scrín is sine de chuid Bholcáin sa Róimh, ar a dtugtar an Vulcanal, a bhí suite ag bun Chnoc an Chaipeatóil , sa Forum Romanum, agus bhí sé ráite go dtéann se ar ais chuig tréimhse ársa Rithe na Róimhe, agus gur bhunaigh Titus Tatius, an comh-rí Saibíneach, é ar an suíomh, le dáta traidisiúnta san 8ú haois RC. Ba é tuairim na n-haruspices Éatrúscach gur cheart teampall Bhulcáin a bheith suite taobh amuigh den chathair, agus féadfaidh go raibh an Vulcanal suite ar dtús ar nó lasmuigh de theorainneacha na cathrach, sular leathnaíodh iad agus gur cuireadh Cnoc an Chaipeatóil san áireamh.
Finbarr Dwyer. Boscadóir ó na hAoraí, as Corcaigh, ba ea Finbarr Dwyer (20 Meán Fómhair 1946 – 8 Feabhra 2014). Bronnadh Gradam Ceoil air (Gradam Saoil TG4 sa bhliain 2010).
Bhí an uair dheiridh ar chas Finbarr go poiblí i dteach tábhairne Tigh Chóilí i nGaillimh sa bhliain 2008.
Jean-Claude Juncker. Polaiteoir Lucsamburgach is ea Jean-Claude Juncker (i Lucsambuirgis is mar seo a fhuaimnítear é: [ ʒɑ̃ː.kloːd ˈjʊŋ.kɐ]). Rugadh é i Réiden (Fraincis: Redange; Gearmáinis: Redingen), réigiún atá suite in iarthar Lucsamburg, ar an 9 Nollag 1954.
Príomh-Aire Lucsamburg ón mbliain 1995 go dtí an bhliain 2013 ab ea Juncker agus ón mbliain 2005 go dtí an bhliain 2013. 
Is de bharr na taithí a bhí aige ón dtréimhse a chaith sé ina Aire Airgeadais i rialtas Lucsamburg a ainmníodh Juncker mar Uachtarán ar an nGrúpa Euro.
Is é Juncker a roghnaigh Páirtí an Phobail Eorpaigh (PPE) mar "Spitzenkandidat" (Gaeilge: 'Príomhiarrthóir') i gcomhair olltoghcháin Eorpacha na bliana 2014. Agus tromlach faighte ag an PPE sna holltoghcháin sin, d'éirigh Juncker ina Uachtarán ar an Choimisiúin Eorpach ar an 1 Samhain 2014.
Ba phost crua é, mar gheall ar an mbrú cinnte ach tharraing Juncker conspóid i gcónaí; bhí sé trom ar an ól uaireanta, agus ní raibh sé in ann srian a chur lena theanga.
Inma Cuesta. Is ban-aisteoir Spáinneach í Inma Cuesta, a rugadh ar 25 Meitheamh 1980.
Arlene Foster. Is polaiteoir de chuid Thuaisceart Éireann í Arlene Isabel Foster, PC, (née Kelly), a rugadh ar an 3 iúil 1970. 
Gairmréim.
Bhí Foster ina Ceannaire ar an bPáirtí Aontachtach Daonlathach ó Nollaig 2015 go dtí 2021. 
i mí na Nollag 2015, tháinig Arlene Foster i gcomharbacht ar Peter Robinson mar cheannaire. Ba í an tríú ceannaire ar an DUP. Ba ea í an duine is óige riamh í sa phost agus an chéad bhean agus smidiríní déanta den tsíleáil ghloine aici. 
Ar an 11 Eanáir 2016, bhí Arlene Foster daingnithe mar Chéad-Aire ar Thionól Thuaisceart Éireann.
D’éirigh thar barr le Foster sa bhliain 2016. Bhí sí buacach i dtoghchán an Tionóil in 2016, comórtas a ritheadh faoin mana ‘Vótáil d’Arlene’. Bhí 38 suíochán as 108 ag an DUP. 
Sa bhliain sin freisin ghlac an DUP taobh an Bhreatimeachta sa reifreann faoi bhallraíocht na Ríochta Aontaithe san Aontas Eorpach.
Conspóidí.
I dtús 2017, thosaigh an chonspóid faoin RHI, an scéim fuinnimh nach raibh srian ar bith ar chaiteachas uirthi. D’éirigh Martin McGuinness, Sinn Féin, as an leas-chéad-aireacht agus thit Stormont. Chaill Foster a post mar Chéad-Aire in Eanáir na bliana 2017, mar gheall ar a héiginnteacht i dtaca leis an gceist.
Sa toghchán Tionóil a lean ar an 2 Márta 2017, chuir Foster a cos ann go tútach. Chaill aontachtaithe a móramh in Stormont den chéad uair, buille síceolaíoch mór ar cuireadh an milleán ar Foster faoi.
Mhair an folús in Stormont trí bliana agus bhí an DUP ní ba laige nuair a d’fhill na páirtithe ar Stormont sa bhliain 2020, agus Foster ceaptha mar Chéad-Aire arís.
Sa bhliain 2021, bhí an eite bhunchreidmheach sa DUP a d’eascair as Eaglais Shaor Phreispitéireach Ian Paisley míshásta le  hiarracht Arlene Foster chun seasamh naimhdeach traidisiúnta an DUP i gcoinne homaighnéasachais a mhaolú. Ba chosúil gurb é sin an cor a thug na buíonta difriúla i measc na n-ionadaithe le chéile chun dúshlán na ceannaireachta a thabhairt. D'éirigh Foster as ceannaireacht an DUP ar 28 Bealtaine 2021 agus as an gcéad-aireacht ag deireadh mhí an Mheithimh.
Caitriona Balfe. Ban-aisteoir agus mainicín Éireannach is ea Caitríona Balfe, a rugadh ar 4 Deireadh Fómhair 1979 i mBaile Átha Cliath. Aithníonn an saol mhór í go háirithe de bharr a ról mar Claire Fraser sa tsraith Starz úd "Outlander", ról a bhuaigh Gradam People's Choice di faoi dhó agus dhá cheann de na Gradaim Saturn. Ainmníodh í faoi dhó do Ghradam Golden Globe mar "bhanaisteoir is fearr".
Tógadh Caitriona i dTigh Damhnata, i gContae Mhuineacháin. Tá Gaeilge líofa aici. Sa bhliain 1999, agus í ag déanamh staidéir i dTeach an Cheoil agus Dráma in Institiúid Teicneolaíochta Bhaile Átha Cliath, tairgeadh post mainicíneachta di i bPáras. Chaith sí deich mbliana ag déanamh feachtas fógraíochta agus ag obair ar rúidbhealaigh sular iompaigh sí ar ais ar an aisteoireacht.
Mainicíneacht.
Thug scabhta ó ghníomhaireacht mainicíneachta Balfe faoi deara agus í ag bailiú airgid ar son carthanachta taobh amuigh de shiopalann i mBaile Átha Cliath. Chuaigh sí leis an obair sin go lánaimseartha. Sna blianta 2002 agus 2003, thuill sí $300,000 nach mór ag obair mar mhainicín in Milano, san Iodáil, ach chuaigh an ghníomhaireacht bancbhriste agus ní bhfuair sí an t-airgead. Tharla rud cosúil leis sin arís sa bhliain 2009. (Mar gheall ar a leithéid bunaíodh an Model Alliance.)
Ag smaoineamh ar an seal a chaith sí ag mainicíneacht, dúirt Balfe “” Deir sí nach rachadh sí ar ais chuig an cheird sin go lánaimseartha.
Aisteoireacht.
Chuaigh Balfe go Cathair Nua-Eabhrac mar a raibh mionpháirt aici sa scannán úd "The Devil Wears Prada". Ansin chuaigh sí go Los Angeles agus rinne sí staidéar ar an aisteoireacht.
Wings (Banna Ceoil). Banna phopcheoil clúiteach ab ea na Wings sna 1970idí. Bhunaigh Paul McCartney ó The Beatles an grúpa Wings lena bhean chéile Linda Eastman. Bhain Wings rath nach beag amach chomh maith, le rianta cáiliúla ar nós "Live and Let Die", "Band On The Run", "Jet" agus "Mull of Kintyre".
Stair.
Tar éis do McCartney dhá albam a eisiúint mar cheoltóir aonair (McCartney agus Ram) rinne sé cinneadh an banna "Wings" a chur le chéile lena bhean Linda Eastman, agus le hamhránaí na Moody Blues, Denny Laine agus ceoltóirí eile. 
D'athraigh pearsanra an bhanna seo go minic agus bhí seinnteoir giotáir Éireannach, Henry McCullough mar bhall ar feadh tamaill. Tá a shár-scil giotáir le cloisteáil san amhrán "My Love" i measc amhráin eile. 
Bhain an banna seo cáil ollmhór amach agus bhíodar ar cheann de na bannaí is cáiliúla sna 1970idí, lena n-albaim "Band on the Run" agus "Venus and Mars" ag sroicheadh barr na gcairteacha ar fud an domhain. Ba é a n-amhrán "Mull of Kintyre" an singil ba mhó díol i Sasana ar feadh na mblianta fada go dtí go dtáinig Band Aid ar an fhód. 
Ar an 10 Feabhra 1972 chuir an BBC cosc ar an singil "Give Ireland Back to the Irish"
Oidhreacht.
Faoi dheireadh a réime i 1980 bhí beagnach an méid céanna singil #1 ag McCartney agus Wings ná mar a bhí ag John Lennon, George Harrison agus Ringo Starr curtha le chéile. Cé go raibh cuid dá gceol ar chaighdeán níos ísle na mar a bheifí ag súil leis ó McCartney, d'éirigh leis a theacht amach ó scáth na mBeatles agus a thaispeáint go raibh sé ar a chumas banna fíorcháiliúil a chur le chéile.
Screamh (geolaíocht). Sa gheolaíocht, tugtar screamh ar an sceall soladach creagach is forimeallaí ar phláinéid nó satailít nádúrtha, atá leithleach go ceimiceach ón mhaintlín bunúsach. Gineadh screamha an Domhain, na Gealaí, an Mhearcair, na Véineas,Mharsa, Io, agus reanna pláinéadacha eile, den chuid is mó ag brúthphróisis, agus bíonn na screamha níos saibhre sna heilimintí neamhréititheacha ná a mhaintlíní faoi seach.
Marie de France. Banfhile Francach ab ea Marie de France, a mhair thart ar an dtréimhse idir 1160 agus 1210. Is cosúil gur rugadh i dtuaisceart na Fraince í agus gur chaith sí cuid mhaith mhór dá saol i Sasana. Do scríobh sí neart saothar in "anglo-normand", canúint na Sean-Fhraincise a labhraíodh na hAngla-Normannaigh. 
Cosúil le go leor scríbhneoirí a linne, moladh Marie de France "l'amour courtois", nó an 'grá cúirtéiseach', ina cuid scríbhneoireachta. Do bhain Marie de France an-úsáid as seanchas agus béaloideas na Breataine - nó an "matière de Bretagne" (Gaeilge: 'ábhar na Breataine'), mar a thugtar ar na scéalta sin i bhFraincis.
Do léití agus do dheintí aithris ar na fabhalscéalta de chuid Mharie de France, fabhalscéalta a bhunaigh sí ar scéalta Éasóp, ón 12ú haois go dtí an 17ú haois. Agus í ligthe i ndearmad, thosaigh scríbhneoirí agus saineolaithe na 19ú aoise spéis a chur sna "lais" agus sna scéalta véarsaíochta de chuid Mharie de France an athuair. 
Is í Marie de France an chéad bhean riamh, a bhfuil aithne orainn uirthi, a scríobh dánta i bhFraincis.
Eilimint neamhréititheach. Sa pheitreolaíocht agus sa geoiceimic, is éard is eilimint neamhréititheach ann ná ceann atá mí-oiriúnach i méid agus/nó lucht lena mhalartú i suíomhanna caitian na mianraí, ina mbíonn sí san áireamh, agus tá sí sainithe ag an chomhéifeacht rannach idir na mianraí déanta carraige agus an magma, le bheith i bhfad níos lú ná 1.
Eipealár. Is éard is eipealár ann ná an pointe ar dhromchla an Domhan atá díreach os cionn an fho-láir nó fhócais, an pointe as a eascraíonn crith talún nó pléascadh faoi thalamh. Tagann an focal ón ainmfhocal Nua-Laidineach "epicentrum", laidiniú na haidiachta Gréigise'ἐπίκεντρος' (epikentros),  "faoin lárphointe", ó ἐπί ("epi") "ar an, ar, ag" agus κέντρον ("kentron") "lárphointe". Chum an seismeolaí Éireannach Robert Mallet an focal 'epicenter'. Is minic a bhaintear mí-úsáid as, áfach, chun an bhrí 'lár' a bhaint as.
Donald Tusk. Polaiteoir Polannach is ea Donald Franciszek Tusk (i bPolainnis is mar seo a fhuaimnítear é: ['dɔnalt fran'ʨiʂɛk 'tusk]). Do rugadh é i gcathair Gdańsk na Polainne ar an 22ú lá d'Aibreán sa bhliain 1957
Bhí Donald Tusk ina Uachtarán ar an gComhairle Eorpach ón 1 Nollaig 2014 go dtí an 30 Samhain 2019. Príomh-Aire na Polainne ab ea é ar feadh 7 mbliana roimhe sin.
A Óige agus oideachas.
Ar an 22 Aibreán 1957 a rugadh Donald Tusk in Gdańsk na Polainne. Siúinéir ab ea a athair, ag obair ar na hiarnróid, agus rúnaí ab ea a mháthair, ag obair in ospidéal. Cailleadh a athair nuair nach raibh Tusk ach ceithre bliana déag.
Sa bhliain 1976, thosaigh sé ar staidéar a dhéanamh ar an stair in Ollscoil Gdańsk, áit a raibh sé páirteach i ngníomhaíochtaí neamhdhleathacha i gcoinne réimeas na gCumannach. Le linn na tréimhse sin, d'oibrigh sé i gcomhar leis na Saor-Cheardchumainn fholaithe, i measc dreamanna eile, agus chuir sé aithne ar an bhfear a bhí le bheith ina cheannaire ar Solidarność ina dhiaidh sin, Lech Wałęsa.
Polaitíocht.
Comhalta Parlaiminte sa Pholainn ab ea é sna 1990idí, agus ba é Leas-Cheann Comhairle an tSeanaid é, i measc rudaí eile.
In 2001, bhí sé ar dhuine díobh siúd a chuir tús leis an bpáirtí lárnach nua, an tArdán Sibhialta, agus in 2003 ceapadh ina cheannaire ar an bpáirtí sin é.
Tar éis dianfheachtais in 2007, d'éirigh leis an ceann is fearr a fháil ar an bpáirtí deasach a bhí i gcumhacht agus rinneadh Príomh-Aire de. Chaith sé seacht mbliana sa phost sin, rud a d'fhág gurb é is faide a sheas mar Phríomh-Aire faoi réimeas an daonlathais sa Pholainn, agus gurb é an chéad Phríomh-Aire riamh é a toghadh an athuair.
Le linn a théarma seacht mbliana, tháinig borradh leanúnach faoi gheilleagar na Polainne, agus i dtráth na géarchéime, tháinig méadú beagnach 20% ar gheilleagar na Polainne, an ráta fáis ba mhó san Eoraip.
Antonio Tajani. Polaiteoir Iodálach is ea Antonio Tajani. Do rugadh é i gcathair na Róimhe ar an 4ú lá de Lúnasa sa bhliain 1953. Duine de bhunaitheoirí an pháirtí polaitíochta "Forza Italia" ab ea é agus tá sé ina Uachtarán ar Pharlaimint na hEorpa ón mbliain 2017 amach.
Moslamach. Is leanúnaí Ioslam é Moslamach.
Cung fú. Is ealaín chomhraic Síneach neamharmtha go príomha cosúil le Cearáité é Cung fú.
Scoil Frankfurt. Is scoil socheolaíochta agus fealsúnachta criticiúla í Scoil Frankfurt () a bhaineann leis an Institiúid um Thaighde Sóisialta ("Institut für Sozialforschung)", a bunaíodh in Ollscoil Goethe Frankfurt ("Johann Wolfgang Goethe-Universität Frankfurt am Main") sa bhliain 1923. Gníomhach i bPoblacht Weimar le linn na tréimhse idirchogaidh Eorpaí, bhí intleachtóirí, lucht acadúil, agus easaontóirí polaitiúla míshásta le córais shocheacnamaíocha chomhaimseartha (caipitlíoch, faisisteach, cumannach) de chuid na 1930idí. Mhol teoiricithe na scoil nach raibh an teoiric shóisialta leordhóthanach chun an fhaicseanachais shuaite pholaitiúil agus na polaitíocht frithghníomhaí a bhí ag tarlú i sochaithe caipitleacha liobrálacha an 20ú haois, ar nós an Naitsíochais, a mhíniú. Cháin siad an caipitleachas agus an Marxachas-Leiníneachas araon mar chórais fhealsúnachta dolúbtha d'eagrúchán sóisialta, léirigh taighde teoirice criticiúla na Scoile bealaí eile chun forbairt shóisialta sochaí agus náisiúin a bhaint amach.
Lá Domhanda Raidió. Comóradh idirnáisiúnta ar mheán an raidió is é "Lá Domhanda Raidió, urraithe ag UNESCO, ar an 13 Feabhra gach bliain. Déanann daoine ar fud na cruinne ceiliúradh ar an raidió mar mheán chumarsáide.
Sa bhliain 2015, chuir Rónán Mac Aodha Bhuí a chlár ‘Rónán Beo’ i láthair i stiúideo Raidió Fáilte: comhchraoladh a bhí sa chlár agus bhí Raidió Fáilte, Raidió na Gaeltachta, Raidió na Life agus Near FM páirteach sa chraoladh stairiúil seo.
Steve Bannon. Gníomhaí den eite dheas agus polaiteoir Meiriceánach is ea Stephen Kevin "Steve" Bannon, a rugadh ar 27 Samhain 1953. Bhí sé i gceannas ar Breitbart News go dtí 2018, suíomh idirlín den dú-eite dheas.
2016.
Roimh an chéad phost polaitiúil, bhí Bannon i gceannas ar Breitbart News, a chuir sé síos air sa bhliain 2016 mar "an t-ardán don "alt-right"". 
Bhí Bannon ina phríomhfheidhmeannach ar fheachtas uachtaránachta Donald Trump sa bhliain 2016. I ndiaidh an toghcháin, d'fhógair sé go n-éireofadh sé as a phost ag Breitbart.
Teach Bán, 2017.
Ar an 28 Eanáir 2017, ceapadh Bannon ina Phríomh-straitéisí don Uachtarán Donald Trump sa Teach Bán faoi Donald Trump. I gcáil an phoist seo, d'fhreastail Bannon go rialta ar Choiste na bPríomhaithe de Chomhairle Náisiúnta um Éigeandála na Stát Aontaithe.
Thug Trump bata agus bóthar dó ar an 18 Lúnasa 2017. Thuairiscigh an New York Times gur dhíbir an tUachtarán féin ón Teach Bán Bannon, mar gheall ar an nasc atá aige is cosúil le grúpaí atá go mór ar an eite dheis. Ach dúirt Bannon gurb é fhéin a d'éirigh as.
2021-2022.
Tugadh ruathar faoi Theach na Parlaiminte i Washington D.C. in Eanáir 2021 agus é curtha i leith lucht tacaíochta Donald Trump go ndearna siad iarracht toradh thoghchán na huachtaránachta a chur ar neamhní.
Ar 22 Iúil 2022, fuarthas Bannon ciontach i 2 chúis bainteach le dímheas a léiriú do Theach na Comhdhála. Bhí dlúthbhaint aige le hiar-Uachtarán Mheiriceá,Donald Trump sna cúiseanna gur dhiúltaigh sé fianaise nó cáipéisí a chur ar fáil do choiste roghnach i dTeach na nIonadaithe.
Emily Carr. Ealaíontóir agus scríbhneoir Ceanadach ab ea Emily Carr (13 Nollaig 1871 – 2 Márta 1945), agus a saothar go mór faoi anáil Bhundúchasaigh Chósta Thiar Thuaidh Cheanada. Bhí Carr ar na chéad phéintéirí i gCeanada dár chuaigh le stíl na nua-aimsearthachta agus an iar-impriseanachais. Níor tugadh mórán aitheantais do shaothar Carr go dtí a blianta déannacha. De réir mar a chuaigh sí in aibíocht mar ealaíontóir, d'iompaigh sí ó théamaí bundúchasacha ar thírdhreacha, radhairc coille go háirithe. Mar scríbhneoir, ba luathchroinicí í de shaol na Colóime Briotanaí; "íocón Ceanadach" a thugann "The Canadian Encyclopedia" uirthi.
A luathshaol.
Rugadh Emily in Victoria, sa Cholóim Bhriotanach, sa bhliain 1871, an bhliain chéanna a rinneadh cuid de Cheanada den chúige. An dara páiste ab óige de naonúr a bhí inti. Sasanaigh ab ea a tuismitheoirí Richard agus Emily (Saunders) Carr.
Cléithín. Is starr bheag loingeánach ag íochtar an steirnim é an cléithín, nó an cléithín uchta. Níl sé ceangailte le heasna ar bith. Cnámhaíonn sé thart ar 40 bliain d'aois.
Aisling Bea. Is scríbhneoir, aisteoir agus fuirseoir Éireannach í Aisling Clíodhnadh O'Sullivan (rugadh 4 Márta 1984, i gContae Chill Dara), nó Aisling Bea mar a thugtar aici go gairmiúil. Is gariníon an scríbhneora Éireannaigh Mícheal Ó Súilleabháin í. Chruthaigh sí an tsraith ghrinn "This Way Up" ar Channel 4.
Nóirín O'Sullivan. Coimisinéir an Gharda Síochána i bPoblacht na hÉireann is ea Nóirín O'Sullivan. Ceapadh í mar choimisinéir i mí na Samhna, 2014. Is í an chéad bhean ina coimisinéir i stair na nGardaí.
A saol proifisiúnta.
Is as Baile Átha Cliath O'Sullivan. Chuaigh sí sna Gardaí sa bhliain 1981.
Sa bhliain 2000, tugadh ardú céime do O'Sullivan mar cheannfort de chuid na nGardaí agus d'fhreastail sí freisin i gColáiste an Gharda Síochána ag obair le hoiliúint saineolaithe.
Eastát Star Monadh. Is eastát é Eastát Star Monadh (Stairmhonadh, Cnoc an Anfa nó Stormont Estate) in oirthear Bhéal Feirste, Contae an Dúin, Cúige Uladh. Tá príomhfhoirgnimh Rialtais Thuaisceart Éireann suite ann, agus tá coillte agus fearann páirce thart orthu.
Suite laistigh den bhaile fearainn 'Baile Lios na Scáth' (Béarla: Ballymiscaw), ba leis an t-Urramach John Cleland an eastát ar dtús. Ainmníodh an áit i gcuimhne dúiche i Siorrachd Pheairt agus ciallaíonn an focal "'Stairmhonadh' ;" "thar an móinteach" (móinteán).
Rialacháin Stairmhonaidh.
Bíonn na rialacháin lena rialaítear úsáid an eastáit seo ar thaispeáint ar an bhealach isteach. Achtaíodh iad ar dtús ar an 31 Deireadh Fómhair 1933, in ordú na hAireachta Airgeadais. Leasaíodh iad seo ar dheireadh thiar agus seo a leanas na rialacháin atá i bhfeidhm faoi láthair:
Liosta eipeasóidí The Powerpuff Girls (sraith theilifíse 2016). Is clár teilifís beoite é The Powerpuff Girls, atá á chraoladh ar Cartoon Network ó 2016. Tá 104 eipeasóid de chuid "The Powerpuff Girls" tagtha ar an saol faoi láthair.
Fatzcarraldo. Craoladh an ceathrú heipeasóid déag, "Fatzcarraldo", den ochtú sraith is fiche de "The Simpsons" ar an 12 Feabhra 2017. Scríobh Michael Price an eipeasóid seo. D'fhéach 2.40 milliún duine ar an eipeasóid.
Laura Alonso Padin. Is amhránaí Spáinneach í Laura Alonso Padin.
Conor Murphy. Is polaiteoir de chuid Shinn Féin é Conor Terence Murphy (rugadh ar 10 Iúil 1963 é) agus tá sé ina Chomhalta de Thionól Reachtach Thuaisceart Éireann don Iúr agus Ard Mhacha. Bhí sé ina Fheisire Parlaiminte do Iúr Cinn Trá agus Ard Mhacha ó 2005 go dtí 2015.
Rugadh Murphy i gCamloch, Ard Mhacha Theas agus chuaigh sé san IRA Sealadach, le linn stailceanna ocrais 1981.Sa bhliain 1982,  gearradh pionós cúig bliana i bpríosún air, as ballraíocht san IRA agus as pléascán a bheith ina sheilbh aige.
Idir 1989 agus 1997, bhí sé ina chomhairleoir ar Chomhairle Ceantair an Iúir agus Mhúrn le haghaidh limistéar na bhFeadh, in Ard Mhacha Theas agus an Dún Theas, agus d'fhreastail sé mar ghrúpcheannaire an pháirtí ag an leibhéal sin.
Sa bhliain 1998, toghadh Murphy agus ball eile den pháirtí go Tionól Thuaisceart Éireann , do Iúr Cinn Trá agus Ard Mhacha. Atoghadh é féin, agus beirt eile dá chomhghleacaithe, ina gcomhaltaí den Tionól sa bhliain 2003. Tá sé ina chónaí i gCamloch, Contae Ard Mhacha, lena bhean, Catherine, a iníon, Áine agus a mhac, Oisín. D'fhreastail sé ar Choláiste Cholmáin san Iúr, Ollscoil na Banríona, Béal Feirste agus Ollscoil Uladh. 
Sa bhliain 2001, chuaigh sé san iomaíocht i gcomhair suíocháin i nDáilcheantar parlaiminte 'Iúr Cinn Trá agus Ard Mhacha'. Tháinig sé sa dara háit i ndiaidh an fhir a bhí ina fheisire don Dáilcheantar, mar a bhí, Séamus Mallon de chuid an PSDLO (Páirtí Sóisialta Daonlathach an Lucht Oibre). Nuair a chinn Mallon ar gan seasamh sa toghchán arís, tháinig Murphy i dtreis agus toghadh é ar 5 Bealtaine 2005.
Comhalta den Tionól Reachtach (Tuaisceart Éireann). Is éard is Comhalta den Tionól Reachtach (CTR) ann ná ionadaí a bhí tofa ag vótálaithe chun an Tionóil i dTuaisceart Éireann.
Bíonn 90 comhalta tofa chun Thionól Thuaisceart Éireannan - cúig ó gach ceann de na 18 toghcheantar. Tá na teorainneacha mar an gcéanna leis na cinn a úsáidtear le haghaidh chomhaltaí Pharlaimint na Ríochta Aontaithea á thoghadh. 
Is é an ról atá go príomha leis ná grinnscrúdú agus cinntí a dhéanamh ar na saincheisteanna a ndéileálann na Ranna Rialtais agus reachtaíocht leis a mheas agus a chur i bhfeidhm.
Liosta de toghcheantair pharlaiminte i dTuaisceart Éireann. Tá Tuaisceart Éireann roinnte ina 18 toghcheantar parlaiminte - 4 - toghcheantar buirge i mBéal Feirste agus 14 toghcheantar contae in áiteanna eile. Toghann gach limistéar teachta nó feisire Parlaiminte (FP) amháin chuig Teach na dTeachtaí ag Westminster agus seisear Comhalta den Tionól Reachtach (CTR) chuig Tionól Thuaisceart Éireann ag Stairmonadh. De réir Alt 33 d' Acht Thuaisceart Éireann 1998, bíonn toghcheantair chun an Tionóil i dTuaisceart Éireann mar an gcéanna leis na toghcheantair a úsáidtear le haghaidh Pharlaimint na Ríochta Aontaithe .) Ní úsáidtear toghcheantair Pharlaiminte le haghaidh rialtais áitiúil, atá in ionad déanta ag 11 comhairle ceantair; is minic a bhíonn teorainneacha éagsúla acu.
Teachta Parlaiminte. Is éard is Feisire Parlaiminte (FP) nó Teachta Parlaiminte ann ná ionadaí na vótálaithe chuig an parlaimint.  I go leor tíortha le córas an dá sheomra,  cuimsíonn an chatagóir seo go sonrach comhaltaí an tí íochtaraigh, mar is minic a bhíonn teideal éagsúil sna tithe uachtaraigh.
Is gnás le Comhaltaí pharlaiminte grúpaí parlaiminte (ar a dtugtar freisin "páirtithe parlaiminte") a bhunú le comhaltaí ón pháirtí polaitíochta céanna.
An Córas Westminster.
Bíonn an Córas Westminster bunaithe ar an córas parlaiminte daonlathach atá i bhfeidhm i Westminster bunaithe ar mhúnla na polaitíochta sa Ríocht Aontaithe. Tagann an téarma seo as Pálás Westminster, suíomh Pharlaimint na Ríochta Aontaithe.
Coláiste Cholmáin (Iúr Cinn Trá). Scoil ghramadaí a fheidhmíonn trí mheán an Bhéarla is ea Coláiste Cholmáin (Béarla: Saint Colman's College "), Iúr Cinn Trá,Contae Ard Mhacha,Cúige Uladh.
Sa lá atá inniu ann, ainmnithe in onóir Naomh Colmán. Bhunaigh an tAthair J. S. Keenan í sa bhliain 1823, mar 'Dromore Diocesan Seminary' (Gaeilge: Cliarscoil Dheoiseach an Droma Mhóir). Seasann an Coláiste ar Chnoc na Sailchuach, an suíomh céanna de a bhí aici ón bhliain 1829 ar aghaidh, in aice le hÁras Easpag an Droma Mhóir.